**השיניים שלנו - פתיחה לחוברת**

**ולפרק הראשון**

**⏴ במבט חדש לכיתה ב**

**היקף יחידת הלימוד:** 1 - 2 שעורים

**עמודים:** 6- 9

# מטרות

* התלמידים יחשפו את תפיסותיהם אודות החשיבות של השיניים לבריאות.
* התלמידים ינסחו שאלות על חשיבות השיניים והחניכיים לקידום הבריאות.

**הערכות לשיעור**

* מומלץ לקרוא [בקישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A8%D7%A7%D7%A2-%D7%9E%D7%93%D7%A2%D7%99-%D7%94%D7%A9%D7%99%D7%A0%D7%99%D7%99%D7%9D-%D7%A9%D7%9C%D7%A0%D7%95/https%3A/mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A8%D7%A7%D7%A2-%D7%9E%D7%93%D7%A2%D7%99-%D7%94%D7%A9%D7%99%D7%A0%D7%99%D7%99%D7%9D-%D7%A9%D7%9C%D7%A0%D7%95/) את **הרקע התיאורטי המדעי** לנושאים שבפרק הראשון.
שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את **ההבהרות מתודיות כלליות** המתייחסות לנושאי הלימוד במדריך למורה,
עמודים 65 - 66.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 71 - 72.

# מהלך השיעור (ראו בעמודים הבאים).

# מהלך השיעור: השיניים שלנו, בלי שיניים אי אפשר

| **מרכיבי מעגל הלמידה** | **פעילויות** |
| --- | --- |
| פתיחה | בשיעור מעבירים לתלמידים מסר שההתנהגות שלהם משפיעה על בריאות השיניים והחניכיים. נוכל ליהנות משיניים וחניכיים בריאות אם נשמור עליהם. האחריות לבריאות השיניים והחניכיים היא שלהם. בקטע הפתיחה פירוט הפעולות שעליהם לעשות כדי יוכלו לשמור על שיניים בריאות לכן כאן המקום ליצור שיח עם התלמידים ולברר מהם הרגלי הטיפול שלהם בשיניים ואת תפיסותיהם של הילדים בנוגע לאחריותם לשמירה על שיניים ועל חניכיים בריאות.מוצע לפתוח בשיח על הרגלי הטיפול בשיניים של הילדים. לשאול ממי רוצה לספר כיצד הוא/היא שומרים על בריאות השיניים שלהם. קוראים במליאת הכיתה את קטע הפתיחה **שיניים בריאות בגוף בריא?,** עמודים 6 - 7. מקיימים דיון בעזרת השאלות שבתבנית שיח, עמוד 6.* כיצד נשמור על שיניים בריאות? (נצחצח, נמנע מממתקים, נבקר במרפאת שיניים)
* מדוע חשוב לשמור על בריאות השיניים? (הן חשובות כדי להכין את המזון לבליעה)
* כיצד בריאות השיניים קשורה לבריאות שלנו? (בזכותן אפשר לאכול, מחלות שיניים פוגעות בתפקוד ובהרגשה הכללית)
 |
| התנסות | על מה נלמד בפרק הראשון? הפרק הראשון עוסק בחשיבות השיניים, בסוגי שיניים ותפקודיהם ובחלקי השן ותפקודיהם.קוראים את **מעטפה הגיעה**, עמוד 8. בקטע הפתיחה **מעטפה הגיעה** מקבלת שני (דמות המלווה את תהליך הלמידה) הזמנה לחידון והיא מספרת על ההזמנה לשי (דמות נוספת המלווה את תהליך הלמידה). ההזמנה לחידון נועדה לגרום לתלמידים להתחיל לחקור יחד עם הדמויות, שי ושני, את מבנה השיניים ואת חשיבותן. חשוב להדגיש שהדיאלוג בין שי ושני מלווה את התפתחות הלמידה בכל היחידה, במטרה להביא את התלמידים למודעות על התפיסות חלופיות שלהם בהקשר לנושאים הנלמדים ולעמדות שלהם ביחס לאימוץ התנהגות מקדמת בריאות.עונים על השאלות בתבנית **שיח**, עמוד 8. או מקיימים דיון בעזרת השאלות שבשיח.מטרת השיח הוא לחשוף ידע קודם אודות חשיבות השיניים. מומלץ להשתמש בסיטואציה המוצגת (הזמנה לחידון) להבניית מיומנויות של שאילת שאלות. |
| המשגה | מסכמים במליאת הכיתה: על מה נלמד בחוברת? איך נלמד?קוראים את ההיגדים שבתבנית **אחרי שנלמד – נדע**, עמוד 9. |
| יישום | מבקשים מהתלמידים לחבר שאלות לסקר לילדים בגן על חשיבות השמירה על השיניים. ניסוח השאלות עבור הסקר יבסס את מיומנות שאילת השאלות.  |
| סיכום ורפלקציה | מדוע חשוב לשאול שאלות?מה למדתי בשיעור זה שלא ידעתי קודם? |